b"\n_START_ARTICLE_\nNorth Queensland Fury FC\n_START_SECTION_\nHist\xc3\xb2ria\n_START_PARAGRAPH_\nEl North Queensland \xc3\xa9s una de les dues primeres franqu\xc3\xadcies d'expansi\xc3\xb3 que va tenir l'A-League, quan per a la temporada 2009-10 va decidir augmentar el nombre de participants a 10. La ciutat de Townsville havia intentat aconseguir una franqu\xc3\xadcia en el campionat des de la desaparici\xc3\xb3 del New Zealand Knights FC, quan va presentar una oferta que va ser rebutjada per la Federaci\xc3\xb3 de Futbol d'Austr\xc3\xa0lia a favor del Wellington Phoenix FC. _NEWLINE_Des de llavors, la ciutat va presentar una candidatura per a la temporada 2008-09 amb el nom de Northern Thunder FC, amb la qual poder optar a una expansi\xc3\xb3 del campionat. El projecte va ser fortament publicitat sota aquesta denominaci\xc3\xb3, i fins i tot va arribar a figurar en els informatius nacionals. No obstant aix\xc3\xb2, el principal impulsor de la proposta va acabar retirant-se del grup, de manera que l'A-League va decidir endarrerir l'expansi\xc3\xb3 un any. Al cap de poc, l'empresari local Don Matheson va reprendre el projecte, al que va realitzar lleugers retocs i va atorgar una nova marca. Finalment, l'A-League va acceptar donar al North Queensland Fury una de les dues places d'expansi\xc3\xb3 del campionat per a la temporada 2009-10. _NEWLINE_En la seva temporada de debut, el principal refor\xc3\xa7 de l'equip va ser Robbie Fowler, internacional amb Anglaterra, com a jugador franqu\xc3\xadcia. No obstant aix\xc3\xb2, la temporada se salda amb una setena posici\xc3\xb3 i l'assist\xc3\xa8ncia al camp es va situar per sota del que s'esperava. A l'any seg\xc3\xbcent, es va anunciar la contractaci\xc3\xb3 del txec Franti\xc5\xa1ek Straka com a entrenador i es va renovar tota la plantilla. _NEWLINE_Durant tota la seva breu hist\xc3\xb2ria, l'equip va tenir problemes econ\xc3\xb2mics, dificultats per captar patrocinadors i una baixa rendibilitat. L'1 de mar\xc3\xa7 del 2011, el club va anunciar la seva ren\xc3\xbancia a la franqu\xc3\xadcia, en no poder fer front als 300.000 d\xc3\xb2lars necessaris per a la inscripci\xc3\xb3. La Federaci\xc3\xb3 de Futbol d'Austr\xc3\xa0lia va confirmar la seva abs\xc3\xa8ncia a partir de la temporada 2011/12, sense que la seva pla\xc3\xa7a sigui coberta per un altre equip.\n_START_SECTION_\nEstadi\n_START_PARAGRAPH_\nEl North Queensland jugava els seus partits com a local al Willows Sports Complex, conegut per raons de patrocini com Daily Farmers Stadium. Compta amb capacitat per a 27.000 espectadors. Encara alberga partits de futbol, el recinte \xc3\xa9s m\xc3\xa9s conegut per ser la casa dels North Queensland Cowboys, un equip de la National Rugby League, pel que \xc3\xa9s usual el seu \xc3\xbas en partits de rugbi."